title: 2007/826/EK: A Tanács határozata ( 2007. november 22. ) az Európai Közösség és a Moldovai Köztársaság közötti, az engedély nélkül tartózkodó személyek visszafogadásáról szóló megállapodás megkötéséről

text:
               19.12.2007

               HU

               Az Európai Unió Hivatalos Lapja

               L 334/148

         A TANÁCS HATÁROZATA
   (2007. november 22.)
   az Európai Közösség és a Moldovai Köztársaság közötti, az engedély nélkül tartózkodó személyek visszafogadásáról szóló megállapodás megkötéséről
   (2007/826/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 63. cikke (3) bekezdésének b) pontjára, összefüggésben a 300. cikke (2) bekezdése első albekezdésének első mondatával és 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Bizottság az Európai Közösség nevében tárgyalásokat folytatott a Moldovai Köztársasággal az engedély nélkül tartózkodó személyek visszafogadásáról szóló megállapodásról.

               (2)

               A 2007. október 9-én elfogadott tanácsi határozattal összhangban e megállapodást az Európai Közösség nevében 2007. október 10-én írták alá, figyelemmel annak későbbi időpontban való esetleges megkötésére is.

               (3)

               Ezt a megállapodást jóvá kell hagyni.

               (4)

               A megállapodás visszafogadási vegyes bizottságot állít fel, amely elfogadhatja eljárási szabályzatát. Helyénvaló megállapítani az ilyen esetre vonatkozó közösségi álláspont kialakítására irányuló egyszerűsített eljárást.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 3. cikkének megfelelően az Egyesült Királyság értesítést küldött arról, hogy részt kíván venni e határozat elfogadásában és alkalmazásában.

               (6)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 1. és 2. cikkének megfelelően és az említett jegyzőkönyv 4. cikkének sérelme nélkül Írország nem vesz részt e határozat elfogadásában, és ezért az rá nézve nem kötelező, illetve nem alkalmazható.

               (7)

               Az Európai Unióról szóló szerződéshez és az Európai Közösséget létrehozó szerződéshez csatolt, a Dánia helyzetéről szóló jegyzőkönyv 1. és 2. cikkének megfelelően, Dánia nem vesz részt e határozat elfogadásában, és ezért az rá nézve nem kötelező, illetve nem alkalmazható,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Moldovai Köztársaság között létrejött, az engedély nélkül tartózkodó személyek visszafogadásáról szóló megállapodás a Közösség nevében jóváhagyásra kerül.
   A megállapodás szövegét csatolták e határozathoz (1).
   2. cikk
   A megállapodás 22. cikkének (2) bekezdésében előírt értesítést a Tanács elnöke küldi meg (2).
   3. cikk
   A Közösséget a Bizottság képviseli a megállapodás 18. cikke által létrehozott visszafogadási vegyes bizottságban.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki a megállapodás 18. cikkének (5) bekezdésében előírtak szerint a Közösségnek a visszafogadási vegyes bizottság keretében képviselt álláspontját az eljárási szabályzat elfogadására vonatkozóan.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. november 22-én.

            a Tanács részéről

            az elnök

         M. PINHO

      (1)  Lásd e Hivatalos Lap 149. oldalát.

      (2)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.
   MEGÁLLAPODÁS
   az Európai Közösség és a Moldovai Köztársaság között az engedély nélkül tartózkodó személyek visszafogadásáról
   A MAGAS SZERZŐDŐ FELEK,
   AZ EURÓPAI KÖZÖSSÉG, a továbbiakban: a Közösség
   és
   A MOLDOVAI KÖZTÁRSASÁG, a továbbiakban: Moldova,
   AZZAL A SZÁNDÉKKAL, hogy erősítsék együttműködésüket az illegális bevándorlás elleni hatékonyabb küzdelem érdekében,
   AZZAL AZ ÓHAJJAL, hogy e megállapodás segítségével és viszonossági alapon gyors és hatékony eljárásokat hozzanak létre az olyan személyek azonosítására, illetve biztonságos és szabályos visszaadatására, akik Moldova vagy az Európai Unió valamely tagállama területére való beutazás vagy tartózkodás feltételeinek nem, illetve már nem felelnek meg, továbbá hogy az együttműködés szellemében elősegítsék az ilyen személyek átszállítását;
   HANGSÚLYOZVA AZT, hogy e megállapodás nem érinti a Közösségnek, az Európai Unió tagállamainak és Moldovának a nemzetközi jogból, így különösen az emberi jogok és alapvető szabadságok védelméről szóló, 1950. november 4-i európai egyezményből, és a menekültek jogállásáról szóló, 1951. július 28-i egyezményből, valamint a kínzás és más kegyetlen, embertelen vagy megalázó büntetések vagy bánásmód elleni 1984. december 10-i nemzetközi egyezményből származó jogait, kötelezettségeit és felelősségét;
   FIGYELEMBE VÉVE, hogy e megállapodás azon rendelkezései, amelyek az Európai Közösséget létrehozó szerződés IV. címének hatálya alá tartoznak, az Európai Unióról szóló szerződéshez és az Európai Közösséget létrehozó szerződéshez csatolt, a Dánia helyzetéről szóló jegyzőkönyvvel összhangban nem vonatkoznak a Dán Királyságra,
   A KÖVETKEZŐKBEN ÁLLAPODTAK MEG:
   1. cikk
   Fogalommeghatározások
   E megállapodás alkalmazásában:

               a)

               „a Szerződő Felek”: Moldova és a Közösség;

               b)

               „Moldova állampolgára”: a Moldovai Köztársaság állampolgárságával rendelkező személy;

               c)

               „egy tagállam állampolgára”: az a személy, aki a Közösség által alkalmazott fogalommeghatározás szerint valamely tagállam állampolgárságával rendelkezik;

               d)

               „tagállam”: az Európai Unió bármely tagállama a Dán Királyság kivételével;

               e)

               „harmadik ország állampolgára”: bármely személy, aki Moldova, illetve valamely tagállam állampolgárságától eltérő állampolgársággal rendelkezik;

               f)

               „hontalan személy”: bármely személy, aki nem rendelkezik állampolgársággal;

               g)

               „tartózkodási engedély”: bármilyen típusú, Moldova, illetve valamely tagállam által kibocsátott engedély, amely az adott személyt feljogosítja arra, hogy a területén tartózkodjon. Ez nem foglalja magában azokat az ideiglenes engedélyeket, amelyek lehetővé teszik, hogy az érintett személy az adott állam területén tartózkodjon a menedékjog vagy tartózkodási engedély iránti kérelem elbírálása alatt;

               h)

               „határátkelőhely”: a Moldovai Köztársaság vagy a tagállamok illetékes hatóságai által az adott állam határán történő átkelés céljára engedélyezett átkelőhely, beleértve a nemzetközi repülőtereken található átkelőhelyeket is;

               i)

               „vízum”: bármilyen típusú, Moldova, illetve valamely tagállam által kibocsátott engedély vagy határozat, amely a területére való belépéshez vagy az azon történő átszállításhoz szükséges. Ez nem foglalja magában a repülőtéri tranzitvízumot;

               j)

               „megkereső állam”: az az állam (Moldova vagy a tagállamok egyike), amely e megállapodás 7. cikke értelmében visszafogadási kérelmet vagy 14. cikke értelmében átszállítási kérelmet nyújt be;

               k)

               „megkeresett állam”: az az állam (Moldova vagy a tagállamok egyike), amelyhez e megállapodás 7. cikke értelmében visszafogadási kérelmet vagy 14. cikke értelmében átszállítás iránti kérelmet nyújtanak be;

               l)

               „illetékes hatóság”: Moldova vagy a tagállamok egyikének bármely olyan nemzeti hatósága, amelyet a megállapodás 19. cikke (1) bekezdésének a) pontjával összhangban annak végrehajtásával bíznak meg;

               m)

               „határmenti régió”: egy tagállam és Moldova közös szárazföldi határától számított 30 kilométeres körzet, valamint a tagállamok és Moldova nemzetközi repülőtereinek területe;

               n)

               „átszállítás”: harmadik ország állampolgárának vagy a hontalan személynek a megkeresett állam területén történő áthaladása a megkereső államból a célországba történő utazás során.

         I. SZAKASZ
   MOLDOVA VISSZAFOGADÁSI KÖTELEZETTSÉGEI
   2. cikk
   Saját állampolgárok visszafogadása
   (1)   Valamely tagállam megkeresésére és minden további, az e megállapodásban előírtaktól eltérő formalitások nélkül Moldova visszafogad minden olyan személyt, aki a megkereső tagállam területére való belépés vagy az ott történő tartózkodás hatályos feltételeinek nem, illetve már nem felel meg, feltéve hogy a 8. cikkel összhangban bizonyított vagy – meggyőző bizonyíték alapján – megalapozottan vélelmezhető, hogy ezek a személyek moldovai állampolgárok.
   (2)   Moldova visszafogadja továbbá:

               —

               az (1) bekezdésben említett személyek kiskorú, nem házas gyermekeit, tekintet nélkül születési helyükre vagy nemzetiségükre, kivéve ha a megkereső tagállamban önálló tartózkodási joggal rendelkeznek,

               —

               az (1) bekezdésben említett személyek más állampolgárságú házastársait, feltéve hogy jogukban áll Moldova területére belépni vagy ott tartózkodni, illetve megkapják a Moldova területére való belépés és ott-tartózkodás jogát, kivéve ha a megkereső tagállamban önálló tartózkodási joggal rendelkeznek.

         (3)   Moldova visszafogadja azokat a személyeket is, akiket a tagállamba való belépésük óta megfosztottak moldovai állampolgárságuktól, vagy arról lemondtak, kivéve ha az érintett személy legalább e tagállam honosítási ígéretével rendelkezik.
   (4)   Miután Moldova pozitívan bírálta el a visszafogadási kérelmet, Moldova illetékes diplomáciai képviselete vagy konzuli hivatala késedelem nélkül és legfeljebb 3 munkanapon belül kibocsátja a visszafogadandó személy visszatéréséhez szükséges, legalább három hónapig érvényes úti okmányt. Amennyiben az érintett személy jogi vagy ténybeli okokból nem adható át az eredetileg kiállított úti okmány érvényességi ideje alatt, úgy Moldova illetékes diplomáciai képviselete vagy konzuli hivatala 14 naptári napon belül új úti okmányt állít ki ugyanezen érvényességi idővel. Amennyiben Moldova 14 naptári napon belül nem állítja ki az úti okmányt, úgy kell tekinteni, hogy Moldova elfogadta a kiutasításra rendszeresített szabványos európai uniós úti okmány használatát (1).
   (5)   Abban az esetben, amikor a visszafogadandó személy a moldovai állampolgárság mellett egy harmadik ország állampolgárságával is rendelkezik, a megkereső tagállamnak figyelembe kell vennie a visszafogadandó személy azon akaratát, hogy a visszatérés a választása szerinti államba történjen.
   3. cikk
   Harmadik ország állampolgárainak és hontalanok visszafogadása
   (1)   Valamely tagállam megkeresésére és minden további, az e megállapodásban előírtaktól eltérő formalitások nélkül Moldova visszafogad minden olyan, harmadik ország állampolgárságával rendelkező vagy hontalan személyt, aki a megkereső tagállam területére való belépés vagy az ott történő tartózkodás hatályos feltételeinek nem, illetve már nem felel meg, feltéve hogy a 9. cikkel összhangban bizonyított vagy – meggyőző bizonyíték alapján – megalapozottan vélelmezhető, hogy az ilyen személyek:

               a)

               rendelkeznek, vagy a belépés idején rendelkeztek Moldova által kiadott érvényes vízummal vagy tartózkodási engedéllyel; vagy

               b)

               a tagállamok területére illegálisan és közvetlenül azután léptek be, hogy Moldova területén tartózkodtak vagy átutaztak.

         (2)   Az (1) bekezdés szerinti visszafogadási kötelezettség nem érvényes, amennyiben:

               a)

               a harmadik ország állampolgára vagy a hontalan személy kizárólag Moldova nemzetközi repülőterén repülőgép-forgalmi tranzitterületen tartózkodott; vagy

               b)

               a megkereső állam a harmadik ország állampolgára vagy a hontalan személy részére a területére való belépést megelőzően vagy azt követően vízumot vagy tartózkodási engedélyt állított ki, kivéve

                           —

                           ha az érintett személy olyan, Moldova által kiállított vízummal vagy tartózkodási engedéllyel rendelkezik, amelynek érvényességi ideje hosszabb, vagy

                           —

                           a megkereső tagállam által kiállított vízum vagy tartózkodási engedély megszerzésére hamis vagy hamisított dokumentumok vagy hamis állítások felhasználásával került sor, vagy

                           —

                           a személy nem tartja be a vízumhoz kapcsolódó feltételeket.

         (3)   Miután Moldova pozitívan bírálta el a visszafogadási kérelmet, a megkereső tagállam a visszafogadandó személy számára kiadja a kiutasításra rendszeresített szabványos európai uniós úti okmányt (1).
   II. SZAKASZ
   A KÖZÖSSÉG VISSZAFOGADÁSI KÖTELEZETTSÉGEI
   4. cikk
   Saját állampolgárok visszafogadása
   (1)   Valamely tagállam – Moldova megkeresésére és minden további, az e megállapodásban előírtaktól eltérő formalitások nélkül – visszafogad minden olyan személyt, aki a Moldova területére való belépés vagy tartózkodás hatályos feltételeinek nem, illetve már nem felel meg, feltéve hogy a 8. cikkel összhangban bizonyított vagy – meggyőző bizonyíték alapján – megalapozottan vélelmezhető, hogy ezek a személyek annak a tagállamnak az állampolgárai.
   (2)   A tagállam visszafogadja továbbá:

               —

               az (1) bekezdésben említett személyek kiskorú, nem házas gyermekeit, tekintet nélkül születési helyükre vagy nemzetiségükre, kivéve ha Moldovában önálló tartózkodási joggal rendelkeznek,

               —

               az (1) bekezdésben említett személyek más állampolgárságú házastársait, feltéve hogy jogukban áll a megkeresett tagállam területére belépni vagy ott tartózkodni, illetve megkapják a megkeresett tagállam területére történő belépés és ott-tartózkodás jogát, kivéve ha Moldovában önálló tartózkodási joggal rendelkeznek;

         (3)   Valamely tagállam visszafogadja azokat a személyeket is, akiket Moldova területére történő belépésük óta állampolgárságuktól megfosztottak, vagy akik arról lemondtak, kivéve ha az érintett személy legalább Moldova honosítási ígéretével rendelkezik.
   (4)   Miután a megkeresett tagállam pozitívan bírálta el a visszafogadási kérelmet, a tagállam illetékes diplomáciai képviselete vagy konzuli hivatala késedelem nélkül és legfeljebb 3 munkanapon belül kibocsátja a visszafogadandó személy visszatéréséhez szükséges, legalább 3 hónapig érvényes úti okmányt. Amennyiben az érintett személy jogi vagy ténybeli okokból nem szállítható vissza az eredetileg kiállított úti okmány érvényességi ideje alatt, úgy a tagállam illetékes diplomáciai képviselete vagy konzuli hivatala 14 naptári napon belül új úti okmányt állít ki ugyanezen érvényességi idővel.
   (5)   Abban az esetben, amikor a visszafogadandó személy a megkeresett tagállam állampolgársága mellett egy harmadik ország állampolgárságával is rendelkezik, Moldovának figyelembe kell vennie a visszafogadandó személy azon akaratát, hogy a visszatérés a választása szerinti államba történjen.
   5. cikk
   Harmadik ország állampolgárainak és hontalanok visszafogadása
   (1)   A tagállamok – Moldova megkeresésére és minden további, az e megállapodásban előírtaktól eltérő formalitások nélkül – visszafogadnak minden olyan, harmadik ország állampolgárságával rendelkező vagy hontalan személyt, akik Moldova területére való belépés vagy tartózkodás hatályos feltételeinek nem, illetve már nem felelnek meg, feltéve hogy a 9. cikkel összhangban bizonyított vagy – meggyőző bizonyíték alapján – megalapozottan vélelmezhető, hogy az ilyen személyek:

               a)

               rendelkeznek, vagy a beutazás idején rendelkeztek a megkeresett tagállam által kiadott érvényes vízummal vagy tartózkodási engedéllyel; vagy

               b)

               Moldova területére illegálisan és közvetlenül azután léptek be, hogy a megkeresett állam területén tartóztak vagy átutaztak.

         (2)   Az (1) bekezdés szerinti visszafogadási kötelezettség nem érvényes, amennyiben:

               a)

               a harmadik ország állampolgára vagy a hontalan személy kizárólag a megkeresett tagállam nemzetközi repülőterén repülőgép-forgalmi tranzitterületen tartózkodott; vagy

               b)

               Moldova harmadik ország állampolgára vagy hontalan személy részére a területére való belépést megelőzően vagy azt követően vízumot vagy tartózkodási engedélyt állított ki, kivéve:

                           —

                           ha az érintett személy olyan, a megkeresett tagállam által kiállított vízummal vagy tartózkodási engedéllyel rendelkezik, amelynek érvényességi ideje hosszabb, vagy

                           —

                           a Moldova által kiállított vízum vagy tartózkodási engedély megszerzésére hamis vagy hamisított dokumentumok, vagy hamis állítások felhasználásával került sor, vagy

                           —

                           a személy nem tartja be a vízumhoz kapcsolódó feltételeket.

         (3)   Az (1) bekezdésben meghatározott visszafogadási kötelezettség azt a tagállamot terheli, amely a vízumot vagy tartózkodási engedélyt kiállította. Ha két vagy több tagállam állított ki vízumot vagy tartózkodási engedélyt, úgy az (1) bekezdésben említett visszafogadási kötelezettség azon tagállamot terheli, amely a leghosszabb érvényességi idejű, illetve – amennyiben ezek közül legalább egy érvényessége már lejárt – a még mindig érvényes dokumentumot kiállította. Amennyiben valamennyi dokumentum érvényességi ideje lejárt, az (1) bekezdésben meghatározott visszafogadási kötelezettség azt a tagállamot terheli, amely a legutóbb lejárt érvényességi idejű dokumentumot kiállította. Amennyiben a fenti dokumentumok egyikének bemutatására sem kerül sor, az (1) bekezdésben meghatározott visszafogadási kötelezettség az utolsó kilépés szerinti tagállamot terheli.
   (4)   Miután a tagállam pozitívan bírálta el a visszafogadási kérelmet, Moldova kiállítja a visszafogadandó személy számára a visszatéréséhez szükséges úti okmányt.
   III. SZAKASZ
   VISSZAFOGADÁSI ELJÁRÁS
   6. cikk
   Alapelvek
   (1)   A (2) bekezdésre is figyelemmel a 2–5. cikkben meghatározott kötelezettségek alapján visszafogadandó személy bármilyen átadásának feltétele a megkeresett állam illetékes hatóságához benyújtott visszafogadási kérelem.
   (2)   Nem szükséges visszafogadásra irányuló kérelem, amennyiben a visszafogadandó személy érvényes úti okmánnyal, és harmadik ország állampolgára vagy hontalan esetében a megkeresett állam érvényes vízumával vagy tartózkodási engedélyével rendelkezik.
   (3)   Ha a személyt a megkereső állam határmenti régiójában (ideértve a repülőtereket is) fogták el illegális határátlépést követően, amelyet közvetlenül a megkeresett állam területéről hajtott végre, a megkereső állam a személy elfogását követő két napon belül visszafogadás iráni kérelmet nyújthat be (gyorsított eljárás).
   7. cikk
   A visszafogadási kérelem tartalma
   (1)   A visszafogadási kérelemnek – a lehetséges mértékben – tartalmaznia kell az alábbi információkat:

               a)

               az érintett személy adatai (pl. családi és utónév, születési idő és – ha lehetséges – a születési hely, valamint az utolsó lakóhely) és adott esetben a kiskorú, nem házas gyermekek és/vagy házastársak adatai;

               b)

               az állampolgárságot, az átszállítást, a harmadik ország állampolgárainak és a hontalan személyeknek a visszafogadására vonatkozó jogalapot, valamint a jogellenes belépést és tartózkodást igazoló vagy meggyőző bizonyítékként szolgáló eszközök megjelölése.

         (2)   A visszafogadási kérelemnek – a lehetséges mértékben – tartalmaznia kell az alábbiakat is:

               a)

               arról szóló nyilatkozat, hogy az átadni kívánt személynek segítségre vagy gondoskodásra lehet szüksége, feltéve hogy az érintett személy kifejezetten hozzájárult e nyilatkozathoz;

               b)

               bármilyen más olyan védelmi, biztonsági intézkedés vagy információ, amely az adott átadás esetén szükséges lehet.

         (3)   A visszafogadási kérelmekhez használandó közös formanyomtatvány e megállapodás 5. mellékletében található.
   8. cikk
   Az állampolgárságra vonatkozó bizonyítási eszközök
   (1)   Az állampolgárság 2. cikk (1) bekezdése és 4. cikk (1) bekezdése szerinti bizonyítása az e megállapodás 1. mellékletében felsorolt dokumentumokkal történhet, még abban az esetben is, ha azok érvényességi ideje már lejárt. Ilyen dokumentumok bemutatása esetén az állampolgárságot a tagállamok és Moldova minden további vizsgálat nélkül kölcsönösen elismeri. Az állampolgárság igazolása nem történhet hamis dokumentumok alapján.
   (2)   Az állampolgárság 2. cikk (1) bekezdése és 4. cikk (1) bekezdése szerinti meggyőző igazolása különösen az e megállapodás 2. mellékletében felsorolt dokumentumokkal történhet, még abban az esetben is, ha azok érvényességi ideje már lejárt. Ilyen dokumentumok bemutatása esetén a tagállamok és Moldova az állampolgárságot ellenkező bizonyításig megállapítottnak tekintik. Az állampolgárság meggyőző bizonyítása nem történhet hamis dokumentumok alapján.
   (3)   Amennyiben a visszafogadandó személy az 1. vagy 2. mellékletben felsorolt dokumentumok egyikét sem tudja felmutatni, a megkeresett állam illetékes diplomáciai képviselete vagy konzuli hivatala a megkereső állam illetékes hatóságával együtt – kérelemre – megszervezi, hogy e személyt állampolgársága megállapítása céljából késedelem nélkül meghallgassák, legkésőbb a megkeresés napjától számított három munkanapon belül.
   9. cikk
   Harmadik ország állampolgáraira és hontalan személyekre vonatkozó bizonyítékok
   (1)   A harmadik ország állampolgárainak és a hontalan személyeknek a visszafogadására vonatkozó jogalapnak a 3. cikk (1) bekezdésében és az 5. cikk (1) bekezdésében meghatározott igazolása különösen az e megállapodás 3. mellékletében felsorolt bizonyítási eszközökkel történik; e célra hamis dokumentumok nem használhatók fel. A tagállamok és Moldova bármely ilyen igazolást minden további vizsgálat nélkül kölcsönösen elismernek.
   (2)   A harmadik ország állampolgárainak és a hontalan személyeknek a visszafogadására vonatkozó jogalapnak a 3. cikk (1) bekezdésében és az 5. cikk (1) bekezdésében meghatározott meggyőző igazolása különösen az e megállapodás 4. mellékletében felsorolt bizonyítási eszközökkel történik; e célra hamis dokumentumok nem használhatók fel. Ilyen meggyőző bizonyítékok bemutatása esetén a jogalapot a tagállamok és Moldova az ellenkező bizonyításig teljesítettnek tekintik.
   (3)   A jogtalan belépés vagy tartózkodás tényét az érintett személynek a megkereső állam területén szükséges vízumot vagy más tartózkodási engedélyt nem tartalmazó úti okmánya alapján kell megállapítani. A jogtalan belépés vagy tartózkodás tényének meggyőző bizonyítéka a megkereső állam arra vonatkozó nyilatkozata is, hogy az érintett személy nem rendelkezik a szükséges úti okmányokkal, vízummal vagy tartózkodási engedéllyel.
   10. cikk
   Határidők
   (1)   A visszafogadási kérelmet a megkeresett állam illetékes hatóságához legfeljebb az attól számított hat hónapon belül kell benyújtani, hogy a megkereső állam illetékes hatósága tudomást szerzett arról, hogy egy harmadik ország állampolgára vagy egy hontalan személy nem, illetve már nem felel meg a belépés vagy tartózkodás hatályos feltételeinek. Amennyiben a kérelem időben történő benyújtásának jogi vagy ténybeli akadálya van, a megkereső állam kérésére a határidő – kizárólag az akadály megszűnésének időpontjáig – meghosszabbítható.
   (2)   A visszafogadás iránti kérelemre írásban kell válaszolni

               —

               két munkanapon belül, ha a kérelmet gyorsított eljárásban nyújtották be (6. cikk (3) bekezdése),

               —

               minden más esetben 11 munkanapon belül.

         E határidőket a visszafogadási kérelem kézhezvételének időpontjától kell számítani. Amennyiben a megadott határidőn belül nem érkezik válasz, az átadást elfogadottnak kell tekinteni.
   (3)   Amennyiben a kérelem 11 munkanapon belül történő megválaszolásának jogi vagy ténybeli akadálya van, kellően indokolt kérelem esetén ez a határidő maximum két munkanappal meghosszabbítható. Amennyiben a meghosszabbított határidőn belül nem érkezik válasz, a visszafogadást elfogadottnak kell tekinteni.
   (4)   A visszafogadási kérelem elutasítását indokolni kell.
   (5)   Amennyiben a kérelmet elfogadták, illetve adott esetben a (2) bekezdésben meghatározott határidő lejártát követően, az érintett személyt késedelem nélkül, de legfeljebb három hónapon belül át kell adni. A megkereső állam kérelmére ez a határidő a jogi vagy gyakorlati akadályok megszüntetésére fordított idővel meghosszabbítható.
   11. cikk
   Az átadás részletes szabályai és szállítási módok
   (1)   Egy személy átadását megelőzően Moldova és az érintett tagállam illetékes hatóságai írásban előre rögzítik az átadás időpontját, a határátkelőhelyet, az esetleges kíséretet és az átadásra vonatkozó egyéb szükséges információt.
   (2)   A szállítás történhet levegőben vagy szárazföldön. A légi úton történő visszaadatás nem korlátozható kizárólag Moldova vagy a tagállamok nemzeti légitársaságaira, és menetrend szerinti vagy charterjáratokon egyaránt történhet. A kísérettel való visszaadatás esetén a kíséret nem korlátozható a megkereső állam arra felhatalmazott személyeire, feltéve hogy ezek a személyek vagy Moldovából, vagy valamely tagállamból származnak.
   12. cikk
   Téves visszafogadás
   A megkereső állam visszafogad bármely, a megkeresett állam által visszafogadott személyt, amennyiben az érintett személy átadását követő 3 hónapon belül bizonyítást nyer, hogy a megállapodás 2–5. cikkében meghatározott feltételek nem teljesültek.
   Ilyen esetekben a megállapodás eljárási rendelkezéseit értelemszerűen kell alkalmazni, és a megkeresett állam közöl minden, a visszafogadandó személy jelenlegi személyazonosságára és állampolgárságára vonatkozó rendelkezésére álló információt is.
   IV. SZAKASZ
   AZ ÁTSZÁLLÍTÁS LEBONYOLÍTÁSA
   13. cikk
   Alapelvek
   (1)   A tagállamok és Moldova a harmadik országok állampolgárainak és a hontalan személyek átszállítását azokra az esetekre korlátozzák, amikor e személyek nem adhatók át közvetlenül a célállamnak.
   (2)   Valamely tagállam kérelmére Moldova lehetővé teszi a harmadik országok állampolgárainak vagy a hontalan személyek átszállítását, valamint Moldova kérelmére egy adott tagállam engedélyezi a harmadik országok állampolgárainak vagy a hontalan személyek átszállítását, ha a lehetséges egyéb tranzitállamokban való odautazás és a célállam általi visszafogadás biztosított.
   (3)   Moldova vagy valamely tagállam az alábbi esetekben visszautasíthatja az átszállítást:

               a)

               ha fennáll a veszélye annak, hogy a harmadik ország állampolgára vagy a hontalan személy a végső célállamban vagy egy másik tranzitállamban kínzásnak, embertelen vagy megalázó bánásmódnak, büntetésnek vagy halálbüntetésnek, faji, vallási, nemzetiségi vagy egy adott társadalmi csoporthoz való hovatartozása vagy politikai meggyőződése miatt üldöztetésnek van kitéve; vagy

               b)

               ha a harmadik ország állampolgárát vagy a hontalan személyt a megkeresett államban vagy egy másik tranzitállamban büntetőeljárás vagy büntetés végrehajtása alá vetik; vagy

               c)

               a megkeresett állam közegészségügyi, belbiztonsági, közrendi vagy egyéb, nemzeti érdekei miatt.

         (4)   Moldova vagy valamely tagállam bármilyen kibocsátott engedélyt visszavonhat, ha időközben olyan, a (3) bekezdésben említett körülmények merülnek fel vagy látnak napvilágot, amelyek az átszállítás lebonyolítását akadályozzák, vagy ha a lehetséges tranzitállamokba való odautazás vagy a célállam általi visszafogadás már nem biztosított. Ebben az esetben a megkereső állam szükség esetén köteles haladéktalanul visszafogadni a harmadik ország állampolgárát vagy a hontalan személyt.
   14. cikk
   Az átszállítási eljárás
   (1)   Az átszállítás iránti kérelmet írásban kell benyújtani a megkeresett állam illetékes hatóságaihoz, és annak a következő adatokat kell tartalmaznia:

               a)

               az átszállítás típusa (légi vagy szárazföldi úton), a lehetséges további tranzitállamok és a tervezett végső célország;

               b)

               az érintett személy adatait (pl. név, utónév, leánykori név, egyéb használt/ismert nevek vagy felvett nevek, születési dátum, nem és – amennyiben lehetséges – születési hely, állampolgárság, nyelv, az úti okmány típusa és száma);

               c)

               a tervezett határátkelőhelyet, az átszállítás időpontját és a kíséret esetleges igénybevételét;

               d)

               nyilatkozatot arra vonatkozóan, hogy a megkereső állam úgy véli, teljesülnek a 13. cikk (2) bekezdése szerinti feltételek, és nem ismertek okok a 13. cikk (3) bekezdése alapján való elutasításra.

         Az átszállítási kérelmekhez használandó közös formanyomtatvány e megállapodás 6. mellékletében található.
   (2)   A megkeresett állam 4 munkanapon belül, írásban tájékoztatja a visszafogadás szerinti megkereső államot, megerősítve a határátkelőhelyet és a visszafogadás tervezett időpontját, vagy tájékoztatja a megkereső államot a visszafogadás elutasításáról, valamint annak okairól.
   (3)   Amennyiben az átszállítás lebonyolítása légi úton történik, a visszafogadandó személy és annak esetleges kísérete mentesül a reptéri tranzitvízum megszerzésének kötelezettsége alól.
   (4)   A megkeresett állam illetékes hatóságai a kölcsönös konzultációkra is figyelemmel segítséget nyújtanak az átszállítás lebonyolításában, különösen az érintett személyek megfigyelése révén, valamint az e célt szolgáló megfelelő feltételek megteremtésével.
   V. SZAKASZ
   KÖLTSÉGEK
   15. cikk
   A szállítás és az átszállítás költségei
   Az illetékes hatóságok azon jogának sérelme nélkül, hogy a visszafogadással kapcsolatos költségeket behajtsák a visszafogadandó személytől vagy harmadik felektől, az e megállapodás szerinti visszafogadással és átszállítással kapcsolatos valamennyi – a célállam határáig felmerülő – szállítási költséget a megkereső állam viseli.
   VI. SZAKASZ
   ADATVÉDELEM ÉS ÉRINTHETETLENSÉGI ZÁRADÉK
   16. cikk
   Adatvédelem
   A személyes adatok közlésére csak abban az esetben kerül sor, ha – az esettől függően – ez Moldova vagy valamely tagállam illetékes hatóságai számára e megállapodás végrehajtása érdekében szükséges. A személyes adatok feldolgozását és kezelését valamely konkrét esetben Moldova nemzeti jogának, illetve ha az adatkezelő valamely tagállam illetékes hatósága, a 95/46/EK irányelv (2) rendelkezéseinek és az adott tagállamnak az ezen irányelv értelmében elfogadott nemzeti jogszabályainak megfelelően kell elvégezni. Emellett a következő elvek érvényesek:

               a)

               a személyes adatokat tisztességesen és törvényesen kell feldolgozni;

               b)

               a személyes adatok gyűjtését e megállapodás végrehajtásának meghatározott, egyértelmű és törvényes céljából kell végezni, és az adatokat ezen túlmenően sem az adatközlő hatóság, sem az azokat átvevő hatóság nem dolgozhatja fel az e céllal össze nem egyeztethető módon;

               c)

               a személyes adatoknak gyűjtésük és/vagy további feldolgozásuk célja szempontjából megfelelőnek, szükségesnek és nem túlzott mértékűnek kell lenniük; a közölt személyi adatok ennek megfelelően csak a következőkre vonatkozhatnak:

                           —

                           az átadandó személy adatai (családi név, utónév, bármilyen korábbi név, egyéb használt/ismert nevek vagy felvett nevek, nem, családi állapot, születési hely és idő, jelenlegi és korábbi állampolgárság),

                           —

                           útlevél, személyazonosító igazolvány vagy járművezetői engedély (száma, érvényességi ideje, a kiállítás napja, kiállító hatóság, a kiállítás helye),

                           —

                           útmegszakítások és útvonalak,

                           —

                           az átadandó személy személyazonosságának megállapításához vagy az e megállapodás szerinti visszafogadási követelmények megvizsgálásához szükséges egyéb információk.

               d)

               a személyes adatoknak pontosaknak kell lenniük, és azokat szükség esetén frissíteni kell;

               e)

               a személyes adatokat olyan formában kell tárolni, amely az érintettek azonosítását csak az adatok gyűjtése vagy további feldolgozása célja érdekében szükséges ideig teszi lehetővé;

               f)

               mind az adatközlő, mind pedig az adatokat átvevő hatóság megtesz minden ésszerű intézkedést a személyes adatok szükség szerinti helyesbítésének, törlésének vagy zárolásának biztosítására, ha a feldolgozás nem felel meg e cikk rendelkezéseinek, különösen, mert azok az adatok nem felelnek meg a feldolgozás céljának, e vonatkozásban nem kielégítőek vagy nem pontosak, vagy túllépik az e cél eléréséhez szükséges kereteket. Ebbe beletartozik a másik Félnek a helyesbítésekről, törlésekről és zárolásokról történő értesítése is;

               g)

               az adatokat átvevő hatóság kérésre tájékoztatja az adatközlő hatóságot a közölt adatok felhasználásáról és annak eredményéről;

               h)

               a személyes adatok kizárólag az illetékes hatóságnak adhatók át. Az egyéb szervekhez történő továbbításhoz az adatközlő hatóság előzetes beleegyezése szükséges;

               i)

               az adatközlő hatóság és az adatokat átvevő hatóság köteles írásos nyilvántartást vezetni az adatok átadásáról és átvételéről.

         17. cikk
   Érinthetetlenségi záradék
   (1)   E megállapodás nem sérti a Közösség, a tagállamok, illetve Moldova azon jogait, kötelezettségeit és hatásköreit, amelyek a nemzetközi jogból és különösen az alábbiakból fakadnak:

               —

               a menekültek jogállásáról szóló 1951. július 28-i egyezmény, melyet a menekültek jogállásáról szóló 1967. január 31-i jegyzőkönyv módosított,

               —

               nemzetközi egyezmények, melyek szerint az állam felelős a menedékjog iránti kérelmek feldolgozásáért,

               —

               az emberi jogok és alapvető szabadságok védelméről szóló, 1950. november 4-i európai egyezmény,

               —

               a kínzás és más kegyetlen, embertelen vagy megalázó büntetések vagy bánásmódok elleni, 1984. december 10-i egyezmény,

               —

               a kiadatásról és átszállításról szóló nemzetközi szerződések,

               —

               külföldi állampolgárok visszafogadásáról szóló többoldalú nemzetközi egyezmények és megállapodások.

         (2)   E megállapodás rendelkezései nem képezik akadályát valamely személy egyéb hivatalos vagy nem hivatalos egyezmény alapján történő visszaszállításának.
   VII. SZAKASZ
   VÉGREHAJTÁS ÉS ALKALMAZÁS
   18. cikk
   Visszafogadási vegyes bizottság
   (1)   A Szerződő Felek kölcsönösen segítik egymást e megállapodás alkalmazásában és értelmezésében. E célból a felek visszafogadási vegyes bizottságot (a továbbiakban: a bizottság) hoznak létre, amely különösen az alábbi feladatokat látja el:

               a)

               e megállapodás alkalmazásának figyelemmel kísérése;

               b)

               határoz ennek a megállapodásnak az egységes alkalmazásához szükséges végrehajtási rendelkezésekről;

               c)

               rendszeres információcserét folytat az egyes tagállamok és Moldova által a 19. cikk szerint elkészített végrehajtási jegyzőkönyvről;

               d)

               javaslatokat tesz e megállapodás és mellékleteinek módosításaira.

         (2)   E bizottság határozatai a Szerződő Felekre nézve kötelezőek.
   (3)   A bizottság a Közösség és Moldova képviselőiből áll; a Közösséget a Bizottság képviseli.
   (4)   A bizottság szükség esetén valamely Szerződő Fél kérelmére ülésezik.
   (5)   A bizottság elfogadja saját eljárási szabályzatát.
   19. cikk
   Végrehajtási jegyzőkönyvek
   (1)   Valamely tagállam vagy Moldova kérésére, Moldova vagy valamely tagállam végrehajtási jegyzőkönyvet készít, mely a következőkre vonatkozó szabályokat tartalmazza:

               a)

               az illetékes hatóságok kijelölése, határátkelőhelyek és a kapcsolattartó pontok megadása;

               b)

               a gyorsított eljárásban történő visszaküldés részletes szabályai;

               c)

               a kísérettel történő átadás, beleértve a harmadik ország állampolgárainak és a hontalanoknak a kísérettel történő átszállítását is;

               d)

               az e megállapodás 1–4. mellékleteiben felsoroltakon kívüli eszközök és dokumentumok.

         (2)   Az (1) bekezdésben említett végrehajtási jegyzőkönyvek csak a 18. cikkben említett visszafogadási bizottság értesítését követően lépnek hatályba.
   (3)   Moldova beleegyezik abba, hogy egy adott tagállammal készített végrehajtási jegyzőkönyv rendelkezéseit bármely más tagállammal való kapcsolatai során – az utóbbi kérelmére – is alkalmazza.
   20. cikk
   A tagállamokkal kötött kétoldalú visszafogadási megállapodásokhoz vagy egyezményekhez való viszony
   E megállapodás rendelkezései elsőbbséget élveznek az egyes tagállamok és Moldova között a 19. cikk alapján létrejött, az engedély nélkül tartózkodó személyek visszafogadásáról szóló kétoldalú megállapodásokkal vagy egyezményekkel szemben, amennyiben ez utóbbiak nem egyeztethetők össze e megállapodás rendelkezéseivel.
   VIII. SZAKASZ
   ZÁRÓ RENDELKEZÉSEK
   21. cikk
   Területi hatály
   (1)   A (2) bekezdésre is figyelemmel ez a megállapodás Moldova területén, valamint azon a területen alkalmazandó, ahol az Európai Közösséget létrehozó szerződést alkalmazni kell.
   (2)   E megállapodás a Dán Királyság területén nem alkalmazandó.
   22. cikk
   Hatálybalépés, időtartam és megszűnés
   (1)   Ezt a megállapodást a Szerződő Felek belső rendelkezéseikkel összhangban megerősítik vagy jóváhagyják.
   (2)   Ez a megállapodás a Szerződő Feleknek az (1) bekezdésben említett eljárások befejezéséről szóló kölcsönös értesítésének napját követő második hónap első napján lép hatályba.
   (3)   A megállapodás határozatlan időre szól.
   (4)   E megállapodást bármely Szerződő Fél a másik Szerződő Fél hivatalos értesítésével felmondhatja. E megállapodás az ilyen értesítés napjától számított hat hónap elteltével hatályát veszti.
   23. cikk
   Mellékletek
   Az 1–6. melléklet e megállapodás szerves részét képezi.

      Kelt Brüsszelben, a kétezer-hetedik év október havának tizedik napján, két példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és moldován nyelven, melyek mindegyike egyformán hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

      (1)  Az 1994. november 30-i EU tanácsi ajánlásban megadott űrlapnak megfelelően.

      (2)  A személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (HL L 281., 1995.11.23., 31. o.)
   1. MELLÉKLET
   AZON OKMÁNYOK KÖZÖS JEGYZÉKE, AMELYEK BEMUTATÁSA AZ ÁLLAMPOLGÁRSÁG BIZONYÍTÉKÁNAK TEKINTHETŐ (2. CIKK (1) BEKEZDÉS, 4. CIKK (1) BEKEZDÉS ÉS 8. CIKK (1) BEKEZDÉS)

               —

               Bármilyen útlevél (nemzeti útlevelek, diplomata-útlevelek, szolgálati útlevelek, valamint adott esetben közös útlevelek és pótútlevelek, beleértve a gyermekek útleveleit is),

               —

               bármilyen személyazonosító igazolvány,

               —

               tengerész-nyilvántartási könyv és hajóparancsnoki szolgálati igazolvány,

               —

               az állampolgárságot igazoló bizonyítványok és egyéb hivatalos okmányok, amelyek egyértelműen megemlítik vagy jelzik az állampolgárságot.

         2. MELLÉKLET
   AZON OKMÁNYOK KÖZÖS JEGYZÉKE, AMELYEK BEMUTATÁSA AZ ÁLLAMPOLGÁRSÁG MEGGYŐZŐ BIZONYÍTÉKÁNAK MINŐSÜL (2. CIKK (1) BEKEZDÉS, 4. CIKK (1) BEKEZDÉS ÉS 8. CIKK (2) BEKEZDÉS)

               —

               Az e megállapodás 1. mellékletében felsorolt bármely dokumentum fénymásolata,

               —

               katonakönyv és katonaigazolvány,

               —

               a határőrizeti hatóság személyzete vagy tanúk által a gyorsított eljárás céljára tett hivatalos nyilatkozat, amely szerint az érintett személy átlépte a határt,

               —

               járművezetői engedélyek vagy azok fénymásolata,

               —

               születési anyakönyvi kivonat vagy annak fénymásolata,

               —

               vállalati azonosító igazolványok vagy azok fénymásolata,

               —

               írásbeli tanúvallomások,

               —

               az érintett személy írásbeli nyilatkozatai és az általa beszélt nyelv, beleértve azt is, ha ezt egy hivatalos teszt eredményeként állapítják meg,

               —

               bármely egyéb okmány, amely segíthet az érintett személy állampolgárságának megállapításában.

         3. MELLÉKLET
   AZON OKMÁNYOK KÖZÖS JEGYZÉKE, AMELYEK A HARMADIK ORSZÁGOK ÁLLAMPOLGÁRAINAK ÉS A HONTALAN SZEMÉLYEK VISSZAFOGADÁSÁRA VONATKOZÓ JOGALAPOK BIZONYÍTÉKÁNAK MINŐSÜLNEK (3. CIKK (1) BEKEZDÉS, 5. CIKK (1) BEKEZDÉS ÉS 9. CIKK (1) BEKEZDÉS)

               —

               A megkeresett állam által kibocsátott vízum vagy tartózkodási engedély,

               —

               az érintett személy úti okmányában található, a határátlépést igazoló pecsét vagy hasonló bejegyzés, illetve a határátlépés egyéb bizonyítéka (pl: fényképes bizonyíték),

               —

               névvel ellátott dokumentumok, igazolások vagy bármilyen számla (pl.: szállodai számlák, orvosi/fogorvosi kezelésre megbeszélt időpontok, közintézmények/magánintézmények belépőkártyái, gépjárműbérleti megállapodás, hitelkártyával való fizetés nyugtája stb.), amelyek egyértelműen bizonyítják, hogy az érintett személy a megkeresett állam területén tartózkodott,

               —

               légi járatokra, vonatra, távolsági autóbuszra vagy hajóra szóló névvel ellátott jegyek és/vagy utaslisták, amelyek bizonyítékul szolgálnak az érintett személy jelenlétére vagy útvonalára a megkeresett állam területén,

               —

               a határőrizeti szerv azon személyzete által tett hivatalos nyilatkozatok, akik tanúsíthatják az érintett személy határátlépését.

         4. MELLÉKLET
   AZON OKMÁNYOK KÖZÖS JEGYZÉKE, AMELYEK A HARMADIK ORSZÁG ÁLLAMPOLGÁRAINAK ÉS A HONTALAN SZEMÉLYEK VISSZAFOGADÁSÁRA VONATKOZÓ JOGALAPOK MEGGYŐZŐ BIZONYÍTÉKÁNAK MINŐSÜLNEK (3. CIKK (1) BEKEZDÉS, 5. CIKK (1) BEKEZDÉS ÉS 9. CIKK (2) BEKEZDÉS)

               —

               Arra vonatkozó információ, hogy az érintett személy egy szállító vagy utazási iroda szolgáltatásait vette igénybe,

               —

               az érintett személy, családtagjai vagy útitársai által bírósági vagy közigazgatási eljárásban tett hivatalos nyilatkozat,

               —

               olyan tanú által tett hivatalos nyilatkozat, aki tanúsíthatja, hogy az érintett személy átlépte a határt,

               —

               valamely személy személyazonosságára és/vagy tartózkodására vonatkozó, nemzetközi szervezet (pl. ENSZ Menekültügyi Főbiztossága) által szolgáltatott adatok.

         5. MELLÉKLET

   6. MELLÉKLET

   EGYÜTTES NYILATKOZAT DÁNIÁRA VONATKOZÓAN
   „A Szerződő Felek tudomásul veszik, hogy a jelen megállapodás nem vonatkozik a Dán Királyság területére, sem pedig a Dán Királyság állampolgáraira. Ilyen körülmények között helyénvaló, hogy Moldova és a Dán Királyság e megállapodással azonos feltételekkel visszafogadási megállapodást kössön.”
   EGYÜTTES NYILATKOZAT IZLANDRA VONATKOZÓAN
   „A Szerződő Felek tudomásul veszik az Európai Közösség és Izland között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i megállapodására. Ilyen körülmények között indokolt, hogy Moldova e megállapodással azonos feltételekkel visszafogadási megállapodást kössön Izlanddal.”
   EGYÜTTES NYILATKOZAT NORVÉGIÁRA VONATKOZÓAN
   „A Szerződő Felek tudomásul veszik az Európai Közösség és Norvégia között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i megállapodására. Ilyen körülmények között indokolt, ha a Moldovai Köztársaság összhangba hozza a 2005. március 31-én Norvégiával aláírt visszafogadási megállapodást az e megállapodásban foglalt feltételekkel.”
   EGYÜTTES NYILATKOZAT SVÁJCRA VONATKOZÓAN
   A Szerződő Felek tudomásul veszik, hogy az Európai Unió, az Európai Közösség és Svájc megállapodást írt alá Svájcnak a schengeni vívmányok végrehajtásához, alkalmazásához és fejlesztéséhez történő társulásáról. E társulási megállapodás hatálybalépésétől kezdve helyénvaló, hogy a Moldovai Köztársaság összhangba hozza a 2003. november 6-án Svájccal aláírt visszafogadási megállapodást az e megállapodásban foglalt feltételekkel.
   EGYÜTTES NYILATKOZAT A 3. CIKK (1) BEKEZDÉSÉRE ÉS AZ 5. CIKK (1) BEKEZDÉSÉRE VONATKOZÓAN
   A Felek megállapodnak, hogy e rendelkezések értelmében a személy „közvetlenül lép be” Moldova területéről, ha úgy érkezett a tagállamok területére, hogy közben nem lépett be harmadik országba, illetve – ha a megkeresett állam valamelyik tagállam – harmadik országba történő köztes belépés nélkül érkezett Moldova területére. A légi közlekedés során történő harmadik országbeli tranzittartózkodás nem minősül belépésnek.
   EGYÜTTES NYILATKOZAT MŰSZAKI ÉS PÉNZÜGYI TÁMOGATÁSRÓL
   Mindkét Fél vállalja, hogy e megállapodást a közös felelősség, szolidaritás és az egyenlő partnerség elvei alapján, a Moldova és az EU közötti migrációs folyamatok kezelése érdekében hajtja végre.
   Ebben az összefüggésben az EK kötelezettséget vállal pénzügyi források rendelkezésre bocsátására Moldova e megállapodás végrehajtásában történő támogatása érdekében. Ennek során különös figyelmet fordítanak a kapacitásépítésre. A támogatást a Moldova javára biztosított támogatás átfogó prioritásainak összefüggésében nyújtják, a Moldova számára rendelkezésre álló pénzeszközök részeként, teljes mértékben tiszteletben tartva az EK külső támogatásra vonatkozó végrehajtási szabályait és eljárásait.


title: 2006/816/EK: Az Európai Parlament határozata ( 2006. április 27. ) az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, VIIIA. szakasz – Európai Ombudsman

text:
               6.12.2006

               HU

               Az Európai Unió Hivatalos Lapja

               L 340/46

         AZ EURÓPAI PARLAMENT HATÁROZATA
   (2006. április 27.)
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, VIIIA. szakasz – Európai Ombudsman
   (2006/816/EK)
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre szóló általános költségvetésére (1),

               —

               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0364/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények válaszaira (2),

               —

               tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát és az azok alapjául szolgáló ügyletek jogszerűségét és szabályszerűségét igazoló nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint a 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/ (EK, Euratom) tanácsi rendeletre (4), és különösen annak 50., 86., 145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0116/2006),

               1.

               mentesítést ad az Európai Ombudsman számára a 2004-es pénzügyi évre szóló általános költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az Európai Ombudsmannak és az Európai Adatvédelmi Biztosnak, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

    ---documentbreak---

               6.12.2006

               HU

               Az Európai Unió Hivatalos Lapja

               L 340/47

         AZ EURÓPAI PARLAMENT ÁLLÁSFOGLALÁSA
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIIIA. szakasz – Európai Ombudsman
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre szóló általános költségvetésére (1),

               —

               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0364/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények válaszaira (2),

               —

               tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát és az azok alapjául szolgáló ügyletek jogszerűségét és szabályszerűségét igazoló nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint a 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/ (EK, Euratom) tanácsi rendeletre (4), és különösen annak 50., 86., 145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0116/2006),

               1.

               megállapítja, hogy az Európai Ombudsman (az Ombudsman) 5 782 988 EUR összegű költségvetés felett rendelkezett, amelynek felhasználási aránya 88,05 % volt; megjegyzi továbbá, hogy 2004 volt az első év, amely során az Ombudsman hivatala teljes autonómiát élvezett, így pénzügyi kérdésekben is teljes felelősséget viselt;

               2.

               kiemeli, hogy a Számvevőszék a 2004-es költségvetési évre vonatkozó éves jelentésében jelzi, hogy az Ombudsmanra vonatkozó ellenőrzés nem vezetett észrevételek megfogalmazásához;

               3.

               megjegyzi, hogy az Ombudsman által aláírt és az éves tevékenységi jelentésben csatolt megbízhatósági nyilatkozat nem tartalmaz irányítási vagy ellenőrzési kérdésekre vonatkozó fenntartásokat vagy észrevételeket;

               4.

               megjegyzi, hogy az új költségvetési rendelet 2003-as hatálybalépését követően az Ombudsmannak mint független költségvetéssel rendelkező intézménynek eleget kellett tennie a pénzügyi műveletekben részt vevő számos szereplő szétválasztására és függetlenségére, a műveletek gazdasági hatékonyságának és eredményességének biztosítására, valamint megfelelő belső ellenőrző mechanizmusok kiépítésére irányuló szabályoknak;

               5.

               emlékeztet arra, hogy az Ombudsman ezért a költségvetési hatóságtól engedélyt kért és kapott a pénz- és adminisztrációs ügyekkel foglalkozó igazgatási személyzet számának növelésére 2004-ben; emlékeztet továbbá, hogy ezen új munkatársak tették lehetővé 2004-ben az Ombudsman hivatala számára valamennyi pénzügyi feladat elvégzését, amelyeket 2003 végéig az együttműködési megállapodás keretében a Parlament szolgálatai láttak el; megállapítja, hogy e feladatok többek között a kiküldetések igazgatását, kiszámítását és feldolgozását, valamint az alkalmazottak kifizetésére és az Ombudsman javadalmazására szolgáló fizetési meghagyások elkészítését ölelték fel;

               6.

               megjegyzi, hogy ennek megfelelően az Ombudsman 2004-ben már teljes körű ellenőrzéssel rendelkezett a költségvetés e részét érintő pénzügyi műveletek felett;

               7.

               tudomásul veszi, hogy a belső pénzügyi ellenőr értékelése az ombudsmani hivatal 2004-es költségvetési műveleteire vonatkozóan nem tárt fel lényeges kockázatokat, ugyanakkor a vezetéssel közösen egy sor cselekvési tervben állapodott meg a kockázatok további csökkentése és különösen a közbeszerzés területén a meglévő rendszerek megerősítése érdekében;

               8.

               megállapítja, hogy 2004-ben példátlan mértékben, 51 %-al nőtt meg az Ombudsmanhoz beérkezett panaszok száma (2004-ben összesen: 3 688), ami egyértelmű jele az Ombudsman által nyújtott szolgálatok növekvő ismertségének és az európai intézmények által nyújtott szélesebb tájékoztatásnak; megállapítja, hogy e növekedésnek több mint fele a tíz új tagállamból érkezett panaszoknak tudható be;

               9.

               megjegyzi, hogy az Ombudsman saját becslése szerint a panaszok 74,8 %-a hatáskörén kívüli területeket érintett; megállapítja, hogy az Ombudsman ennek ellenére 2004-ben 351 vizsgálatot kezdeményezett, amelyek nagy többsége a Bizottságra irányult, a panaszokban feltételezett hivatali visszásság fő típusa pedig az átláthatóság hiánya, illetve a tájékoztatás megtagadása volt (22 %);

               10.

               úgy véli, hogy az Ombudsman példaként szolgálhat a többi intézmény számára az illetékesség világos meghatározása, valamint a megfelelően kezelt költségvetés tekintetében egyaránt.

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.


title: 2005/552/EK: Az Európai Parlament határozata (2005. április 12.) a Bizottság számára adott mentesítésről a 2003-as pénzügyi évre vonatkozóan a hatodik, hetedik, nyolcadik és kilencedik Európai Fejlesztési Alap költségvetésének végrehajtása tekintetében

text:
               27.7.2005

               HU

               Az Európai Unió Hivatalos Lapja

               L 196/150

      AZ EURÓPAI PARLAMENT HATÁROZATA

   (2005. április 12.)
   a Bizottság számára adott mentesítésről a 2003-as pénzügyi évre vonatkozóan a hatodik, hetedik, nyolcadik és kilencedik Európai Fejlesztési Alap költségvetésének végrehajtása tekintetében
   (2005/552/EK)
   AZ EURÓPAI PARLAMENT,
   tekintettel a 2002. évi mentesítésekről szóló jelentésre (COM(2004) 0648) – C6-0126/2004),
   tekintettel a hatodik, hetedik, nyolcadik és kilencedik Európai Fejlesztési Alap 2003. évi mérlegére és elszámolására (COM(2004) 0667 – C6-0165/2004),
   tekintettel a hatodik, hetedik, nyolcadik és kilencedik Európai Fejlesztési Alap 2003. évi pénzgazdálkodásáról szóló jelentésre (SEC(2004) 1271),
   tekintettel a Számvevőszéknek a hatodik, hetedik, nyolcadik és kilencedik Európai Fejlesztési Alap 2003-as pénzügyi évre vonatkozó tevékenységeiről szóló éves jelentésére és az intézmények válaszaira (1),
   tekintettel a Számvevőszéknek az Európai Fejlesztési Alapokról szóló igazoló nyilatkozatára (2),
   tekintettel a Tanács 2005. március 8-i ajánlásaira (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   tekintettel a tagállamok kormányainak képviselői között a Tanács ülésén létrejött, a negyedik AKCS–EK-egyezményhez csatolt második pénzügyi jegyzőkönyvnek megfelelően nyújtott közösségi segély finanszírozásáról és kezeléséről szóló 1995. december 20-i belső megállapodás 33. cikkére (3),
   tekintettel a tagállamok kormányainak képviselői között a Tanács ülésén létrejött, az afrikai, karibi és csendes-óceáni országok, valamint az Európai Közösség és tagállamai közötti 2000. június 23-án Cotonou-ban (Benin) aláírt partnerségi megállapodáshoz csatolt pénzügyi jegyzőkönyvnek megfelelően nyújtott közösségi támogatás finanszírozásáról és kezeléséről, valamint a tengerentúli országoknak és területeknek, amelyekre az EK-Szerződés negyedik része vonatkozik, juttatott pénzügyi támogatás elosztásáról szóló 2000. szeptember 18-i belső megállapodás 32. cikkére (4),
   tekintettel az EK-Szerződés 276. cikkére,
   tekintettel az 1998. június 16-i költségvetési rendelet 74. cikkére, amely a negyedik AKCS–EK-egyezmény szerinti fejlesztésfinanszírozási együttműködésre alkalmazandó (5),
   tekintettel a 2003. március 27-i költségvetési rendelet 119. cikkére, amely a 9. Európai Fejlesztési Alapra alkalmazandó (6),
   tekintettel eljárási szabályzata 70., 71. cikkére (harmadik francia bekezdés) és V. mellékletére,
   tekintettel a költségvetési ellenőrző bizottság jelentésére és a Fejlesztési Bizottság véleményére (A6-0069/2005),

               A.

               mivel az Európai Fejlesztési Alapokra vonatkozó igazoló nyilatkozatában a Számvevőszék arra a következtetésre jut, hogy a 2003. évi elszámolás – bizonyos kivételekkel – megbízhatóan tükrözi a pénzügyi év bevételeit és kiadásait, valamint az év végi pénzügyi helyzetet,

               B.

               mivel a Számvevőszék következtetése az alapul szolgáló tranzakciók jogszerűségéről és szabályszerűségéről többek között tranzakciók egy mintájának ellenőrzésén alapul,

               C.

               mivel a Számvevőszék a megvizsgált dokumentumok alapján azon a véleményen van, hogy a pénzügyi beszámolóban feltüntetett bevételek és az EFA-kötelezettségvállalásaira és kifizetéseire kiutalt összegek egészében véve jogszerűek és szabályszerűek,

               1.

               mentesítést ad a Bizottság számára a 2003-as pénzügyi évre vonatkozóan a hatodik, hetedik, nyolcadik és kilencedik Európai Fejlesztési Alap költségvetésének végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást a Tanácsnak a Bizottságnak, a Bíróságnak, a Számvevőszéknek, az Európai Beruházási Banknak, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 293., 2004.11.30., 315. o.

      (2)  HL C 293., 2004.11.30., 327. o.

      (3)  HL L 156., 1998.5.29., 108. o.

      (4)  HL L 317., 2000.12.15., 355. o.

      (5)  HL L 191., 1998.7.7., 53. o.

      (6)  HL L 83., 2003.4.1., 1. o.


title: Az Európai Központi Bank Kormányzótanácsának határozata (1998. június 18.) az Európai Központi Bank külső könyvvizsgálójának kinevezéséről és megbízatásának időtartamáról (EKB/1998/NP1)

text:
Fontos jogi nyilatkozat

|

32001D0224(01)

Hivatalos Lap L 055 , 24/02/2001 o. 0075 - 0075

		IV. MELLÉKLETAz Európai Központi Bank Kormányzótanácsának határozata(1998. június 18.)az Európai Központi Bank külső könyvvizsgálójának kinevezéséről és megbízatásának időtartamáról(EKB/1998/NP1)AZ EURÓPAI KÖZPONTI BANK KORMÁNYZÓTANÁCSA (a továbbiakban: "Kormányzótanács"),tekintettel a Központi Bankok Európai Rendszere és az Európai Központi Bank alapokmányára, és különösen annak 27.1. cikkére,mivel:(1) Az Európai Központi Bank (a továbbiakban: "EKB") és a nemzeti központi bankok beszámolóit a Kormányzótanács által javasolt, és az Európai Unió Tanácsa által jóváhagyott, független külső könyvvizsgálók ellenőrzik.(2) Az Európai Monetáris Intézet Tanácsa úgy döntött, hogy ötéves megbízatási idővel a Coopers & Lybrand céget javasolja az EKB külső könyvvizsgálójának, azzal a kikötéssel, hogy a megbízatás két év után megszüntethető,A KÖVETKEZŐKÉPPEN HATÁROZOTT:1. cikkA Coopers & Lybrand céget javasolják az Európai Unió Tanácsának az EKB külső könyvvizsgálói feladatainak ellátására.2. cikkAz EKB külső könyvvizsgálójának megbízatása öt évre szól, azzal a kikötéssel, hogy két év után megszüntethető.Kelt Frankfurt am Mainban, 1998. június 19-én.az EKB Kormányzótanácsa nevébenaz elnökWillem F. Duisenberg--------------------------------------------------


title: 2004/728/EK: Az Európai Parlament határozata (2004. április 21.) az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VIII. szakasz – Ombudsman)

text:
               21.4.2004

               HU

               Az Európai Unió Hivatalos Lapja

               L 330/22

         AZ EURÓPAI PARLAMENT HATÁROZATA
   (2004. április 21.)
   az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VIII. szakasz – Ombudsman)
   (2004/728/EK)

    ---documentbreak---

               21.4.2004

               HU

               Az Európai Unió Hivatalos Lapja

               L 330/22

         AZ EURÓPAI PARLAMENT ÁLLÁSFOGLALÁSA
   az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VIII. szakasz – Ombudsman) szóló határozatról, a kapcsolódó nyilatkozatokkal


title: A Tanács 2013/241/KKBP határozata ( 2013. május 27. ) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról

text:
               28.5.2013

               HU

               Az Európai Unió Hivatalos Lapja

               L 141/47

         A TANÁCS 2013/241/KKBP HATÁROZATA
   (2013. május 27.)
   az Európai Unió koszovói (1) jogállamiság-missziójáról (EULEX KOSOVO) szóló 2008/124/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. február 4-én elfogadta az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépést (2).

               (2)

               A Tanács 2012. június 5-én elfogadta a 2012/291/KKBP határozatot (3), amely módosította a 2008/124/KKBP együttes fellépést és 2014. június 14-ig meghosszabbította az EULEX KOSOVO megbízatását.

               (3)

               A pénzügyi referenciaösszeg a 2013. június 14-ig tartó időszakra szól. A 2008/124/KKBP együttes fellépést a 2013. június 15-től2014. június 14-ig tartó időszakra vonatkozó új pénzügyi referenciaösszeg meghatározása céljából módosítani kell.

               (4)

               Az EULEX KOSOVO végrehajtására olyan helyzetben kerül sor, amely rosszabbodhat és veszélyeztetheti az Unió külső tevékenységének a Szerződés 21. cikkében meghatározott célkitűzéseit.

               (5)

               A 2008/124/KKBP együttes fellépést ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/124/KKBP együttes fellépés 16. cikke (1) bekezdésének helyébe a következő szöveg lép:

      „(1)   Az EULEX KOSOVO kiadásainak fedezésére szánt pénzügyi referenciaösszeg 2010. október 14-ig265 000 000 EUR.
      Az EULEX KOSOVO kiadásainak fedezésére szánt pénzügyi referenciaösszeg 2010. október 15-től2011. december 14-ig165 000 000 EUR.
      Az EULEX KOSOVO kiadásainak fedezésére szánt pénzügyi referenciaösszeg 2011. december 15-től2012. június 14-ig72 800 000 EUR.
      Az EULEX KOSOVO kiadásainak fedezésére szánt pénzügyi referenciaösszeg 2012. június 15-től2013. június 14-ig111 000 000 EUR.
      Az EULEX KOSOVO kiadásainak fedezésére szánt pénzügyi referenciaösszeg 2013. június 15-től2014. június 14-ig110 000 000 EUR.”.

   2. cikk
   Ez a határozat az elfogadásának napján lép hatályba.

      Kelt Brüsszelben, 2013. május 27-én.

            a Tanács részéről

            az elnök

         C. ASHTON

      (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

      (2)  HL L 42., 2008.2.16., 92. o.

      (3)  HL L 146., 2012.6.6., 46. o.


title: 2008/45/EK: A Tanács határozata ( 2007. december 20. ) a Régiók Bizottsága egy német tagjának és egy német póttagjának kinevezéséről

text:
               15.1.2008

               HU

               Az Európai Unió Hivatalos Lapja

               L 11/8

      A TANÁCS HATÁROZATA

   (2007. december 20.)
   a Régiók Bizottsága egy német tagjának és egy német póttagjának kinevezéséről
   (2008/45/EK)
   AZ EURÓPAI KÖZÖSSÉGEK TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a német kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Emilia MÜLLER .lemondását követően a Régiók Bizottsága egy tagjának helye megüresedett. Edmund STOIBER lemondását követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralevő részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:
               Markus SÖDER, a Bajor Szabadállam kancelláriájának szövetségi és európai ügyekért felelős államtitkára;
               és

               b)

               póttagként:
               Günther BECKSTEIN, a Bajor Szabadállam miniszterelnöke.

         2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 20-án.

            a Tanács részéről

            az elnök

         F. NUNES CORREIA

      (1)  HL L 56., 2006.2.25., 75. o.


title: 2006/856/EK: A Tanács határozata ( 2006. november 13. ) a monetáris, pénzügyi és fizetésimérleg-statisztikákkal foglalkozó bizottság létrehozásáról (kodifikált változat)

text:
               30.11.2006

               HU

               Az Európai Unió Hivatalos Lapja

               L 332/21

      A TANÁCS HATÁROZATA

   (2006. november 13.)
   a monetáris, pénzügyi és fizetésimérleg-statisztikákkal foglalkozó bizottság létrehozásáról
   (kodifikált változat)
   (2006/856/EK)
   AZ EURÓPAI UNIÓ TANÁCSA,
   tekintettel az Európai Gazdasági Közösséget létrehozó szerződésre,
   tekintettel a Bizottság javaslatára,
   tekintettel az Európai Parlament véleményére (1),
   tekintettel az Európai Gazdasági és Szociális Bizottság véleményére (2),
   mivel:

               (1)

               A monetáris, pénzügyi és fizetésimérleg-statisztikákkal foglalkozó bizottság létrehozásáról szóló, 1991. február 25-i 91/115/EGK tanácsi határozatot (3) jelentősen módosították (4). Az áttekinthetőség és érthetőség érdekében ezt a határozatot egységes szerkezetbe kell foglalni.

               (2)

               A Bizottság többéves statisztikai programjának részeként szükség van egy több évre szóló munkaprogram létrehozatalára a monetáris, pénzügyi és fizetésimérleg-statisztika területén.

               (3)

               A Tanács az Európai Közösségek statisztikai programbizottságának létrehozásáról szóló, 1989. június 19-i 89/382/EGK, Euratom határozattal (5) létrehozta az Európai Közösségek statisztikai programbizottságát, amely a tagállamok statisztikai intézeteinek képviselőiből áll, hogy szoros együttműködést biztosítson a tagállamok és a Bizottság között a statisztikai program létrehozása során.

               (4)

               A tagállamokban a monetáris és banki statisztikákat a központi bankok, a pénzügyi és fizetésimérleg-statisztikákat pedig különböző intézmények, köztük a központi bankok készítik.

               (5)

               A tagállamok és a Bizottság között a monetáris, pénzügyi és fizetésimérleg-statisztikák területén való szoros együttműködés elérése céljából szükséges létrehozni az érintett fő nemzeti intézmények képviselőiből álló bizottságot, amelynek feladata segítséget nyújtani a Bizottságnak az ilyen statisztikákra vonatkozó többéves munkaprogram elkészítésében és végrehajtásában.

               (6)

               Tekintettel a fent említett intézmények tagállamokban betöltött különleges szerepére, szükséges, hogy a bizottság saját maga választhassa meg az elnökét.

               (7)

               A statisztikák szempontjából szoros a kölcsönös függőség egyrészről a monetáris, pénzügyi és fizetési mérleg területei, másrészről a gazdasági statisztikák egyes egyéb területei között.

               (8)

               A tagállamok és a közösségi intézmények részéről a jobb statisztikai információk iránti megnövekedett igény szükségessé teszi az együttműködés javítását a monetáris, pénzügyi és fizetésimérleg-statisztikák felhasználói és készítői között,

         A KÖVETKEZŐKÉPPEN HATÁROZOTT:
   1. cikk
   Ezennel létrejön a monetáris, pénzügyi és fizetésimérleg-statisztikákkal foglalkozó bizottság (a továbbiakban: a bizottság).
   2. cikk
   A bizottság segíti a Bizottságot a monetáris, pénzügyi és fizetésimérleg-statisztikákra vonatkozó többéves munkaprogram elkészítésében és végrehajtásában. A bizottság feladata véleményt nyilvánítani különösen a Tanács, a Bizottság és az azokat segítő különböző bizottságok által végrehajtott politikákhoz szükséges monetáris, pénzügyi és fizetésimérleg-statisztikák kialakításáról és összehangolásáról.
   A bizottságot felkérhetik, hogy nyilvánítson véleményt egyfelől a monetáris, pénzügyi és fizetésimérleg-statisztikák és másfelől egyes más gazdasági statisztikák közötti összefüggésekről, különösen azokról, amelyeken a nemzeti számlák alapulnak. E bizottság munkája összehangolásra kerül a statisztikai programbizottság munkájával.
   3. cikk
   A Bizottság saját kezdeményezésére és szükség esetén a Tanács vagy az azt segítő bizottságok felkérésére, konzultál a bizottsággal:

               a)

               a monetáris, pénzügyi és fizetésimérleg-statisztikák kidolgozása több évre szóló közösségi programjainak létrehozásáról;

               b)

               a Bizottság által a monetáris, pénzügyi és fizetésimérleg-statisztikák többéves programjaiban említett célok eléréséhez tervezett intézkedésekről és az érintett forrásokról és ütemtervekről;

               c)

               bármely más kérdésről, különösen a vonatkozó területeken a statisztikai program létrehozásából vagy végrehajtásából eredő módszertani kérdésekről.

         A bizottság saját kezdeményezésére véleményt nyilváníthat a monetáris, pénzügyi és fizetésimérleg területre vonatkozó statisztikai programok létrehozásához vagy végrehajtásához kapcsolódó bármely kérdésről.
   4. cikk
   A bizottság saját kezdeményezésére véleményt nyilváníthat minden olyan kérdésben, amely egyrészről a Bizottság és a nemzeti statisztikai hivatalok, másrészről az Európai Központi Bank (EKB) és a nemzeti központi bankok közös érdekeltségébe tartozó statisztikákra vonatkozik. Feladatainak végrehajtása során a bizottság minden érdekelt féllel ismerteti álláspontját.
   5. cikk
   A bizottság tagállamonként egy, két vagy három – alapvetően pénzügyi, monetáris és fizetésimérleg-statisztikákkal foglalkozó intézményektől érkező – képviselőből, a Bizottság legfeljebb három képviselőjéből és az EKB legfeljebb három képviselőjéből áll. Ezenkívül a Gazdasági és Pénzügyi Bizottság egy képviselője megfigyelőként részt vehet a bizottság ülésein. Minden tagállam, a Bizottság és az EKB egy-egy szavazattal rendelkezik.
   A bizottság döntése alapján más szervezetek képviselői, valamint bármely olyan személy, aki hozzá tud járulni a megbeszélésekhez, részt vehet a bizottság ülésein.
   6. cikk
   A bizottság maga választja elnökét az eljárási szabályzatában meghatározott részletes szabályok szerint.
   7. cikk
   A bizottság meghatározza eljárási szabályzatát.
   8. cikk
   A 91/115/EGK határozat hatályát veszti.
   A hatályon kívül helyezett határozatra való hivatkozásokat e határozatra való hivatkozásként kell értelmezni, a II. mellékletben szereplő megfelelési táblázattal összhangban.

      Kelt Brüsszelben, 2006. november 13-án.

            a Tanács részéről

            az elnök

         E. TUOMIOJA

      (1)  HL C 97. E, 2004.4.22., 68. o.

      (2)  HL C 10., 2004.1.14., 27. o.

      (3)  HL L 59., 1991.3.6., 19. o. A 96/174/EK határozattal (HL L 51., 1996.3.1., 48. o.) módosított határozat.

      (4)  Lásd az I. mellékletet.

      (5)  HL L 181., 1989.6.28., 47. o.

      I. MELLÉKLET
      A hatályon kívül helyezett határozat és annak módosítása

                  A Tanács 91/115/EGK határozata

                  (HL L 59., 1991.3.6., 19. o.)

                  A Tanács 96/174/EK határozata

                  (HL L 51., 1996.3.1., 48. o.)

      II. MELLÉKLET
      Megfelelési táblázat

                  91/115/EGK határozat

                  Ez a határozat

                  1–3. cikk

                  1–3. cikk

                  3a. cikk

                  4. cikk

                  4. cikk

                  5. cikk

                  5. cikk

                  6. cikk

                  6. cikk

                  7. cikk

                  —

                  8. cikk

                  —

                  I. melléklet

                  —

                  II. melléklet


title: 2014/813/EU: Az Európai Parlament és a Tanács határozata ( 2014. október 22. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Belgium „EGF/2013/012 BE/Ford Genk” referenciaszámú kérelme)

text:
               20.11.2014

               HU

               Az Európai Unió Hivatalos Lapja

               L 333/13

         AZ EURÓPAI PARLAMENT ÉS A TANÁCS HATÁROZATA
   (2014. október 22.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Belgium „EGF/2013/012 BE/Ford Genk” referenciaszámú kérelme)

      (2014/813/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (1) és különösen annak 12. cikke (3) bekezdésére,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre, (2) és különösen annak 23. cikke második bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (3) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (4) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéséhez.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Belgium a Ford-Werke GmbH vállalatnál és tíz beszállítójánál történt elbocsátásokra tekintettel 2013. december 23-án az EGAA igénybevételére irányuló kérelmet nyújtott be, majd 2014. június 12-ig további információval egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 570 945 EUR rendelkezésre bocsátására tesz javaslatot.

               (4)

               Az EGAA-t tehát igénybe kell venni a Belgium által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 570 945 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2014. október 22-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 406., 2006.12.30., 1. o.

      (2)  HL L 347., 2013.12.20., 855. o.

      (3)  HL L 347., 2013.12.20., 884. o.

      (4)  HL C 373., 2013.12.20., 1. o.


title: 2014/552/EU: Az Európai Parlament határozata ( 2014. április 3. ) az Európai Unió 2012. évi általános költségvetésének végrehajtására vonatkozó mentesítésről, X. szakasz – Európai Külügyi Szolgálat

text:
               5.9.2014

               HU

               Az Európai Unió Hivatalos Lapja

               L 266/116

         AZ EURÓPAI PARLAMENT HATÁROZATA
   (2014. április 3.)
   az Európai Unió 2012. évi általános költségvetésének végrehajtására vonatkozó mentesítésről, X. szakasz – Európai Külügyi Szolgálat
   (2014/552/EU)
   AZ EURÓPAI PARLAMENT,

               —

               tekintettel az Európai Unió 2012-es költségvetési évre szóló általános költségvetésére (1),

               —

               tekintettel az Európai Unió 2012-es pénzügyi évre vonatkozó összevont éves beszámolójára (COM(2013) 570 – C7-0282/2013) (2),

               —

               tekintettel a 2012-es pénzügyi évre vonatkozó költségvetés végrehajtásáról szóló számvevőszéki éves jelentésre, az intézmények válaszaival együtt (3),

               —

               tekintettel a Számvevőszéknek a 2012-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165., 166. és 167. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Külügyi Bizottság véleményére (A7-0199/2014),

               1.

               mentesítést ad az Európai Unió kül- és biztonságpolitikai főképviselője számára az Európai Külügyi Szolgálat 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 331., 2013.11.14., 1. o.

      (4)  HL C 334., 2013.11.15., 122. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.


title: A Tanács határozata (1999. október 22.) a Földközi-tenger szárazföldi eredetű szennyezés elleni védelméről szóló jegyzőkönyvhöz csatolt módosítások elfogadásáról (Barcelonai egyezmény)

text:
Fontos jogi nyilatkozat

|

31999D0801

Hivatalos Lap L 322 , 14/12/1999 o. 0018 - 0031

		A Tanács határozata(1999. október 22.)a Földközi-tenger szárazföldi eredetű szennyezés elleni védelméről szóló jegyzőkönyvhöz csatolt módosítások elfogadásáról (Barcelonai egyezmény)(1999/801/EK)AZ EURÓPAI UNIÓ TANÁCSAtekintettel az Európai Közösséget létrehozó Szerződésre, és különösen annak 175. cikke (1) bekezdésére, összefüggésben a 300. cikk (2) bekezdésének első mondatával és a 300. cikk (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel(1) A Közösség a Földközi-tenger szennyezés elleni védelméről szóló egyezmény (a továbbiakban: Barcelonai egyezmény) szerződő feleinek egyike [2], és az annak keretein belül létrejött megállapodások közül aláírta a következő négy jegyzőkönyvet: a Földközi-tenger hajókról és légi járművekről történő kidobással okozott szennyezésének megelőzéséről szóló jegyzőkönyv [3], az olajjal és más káros anyagokkal történő szennyezés elleni, vészhelyzetekre szóló küzdelemben történő együttműködésre vonatkozó jegyzőkönyv [4], a szárazföldi eredetű szennyezés elleni védelemről szóló jegyzőkönyv [5] és a fokozottan védett területekről szóló jegyzőkönyv. [6](2) A Bizottság, a Közösség nevében részt vett a Földközi-tenger szárazföldi eredetű szennyezés elleni védelméről szóló jegyzőkönyv (a továbbiakban: jegyzőkönyv) módosítására vonatkozó tárgyalásokon.(3) A Szerződés 174. cikke értelmében a Közösség környezetpolitikája többek között a környezet megőrzésére, védelmére, minőségének javítására irányul, illetve támogatja a regionális vagy globális környezetvédelmi problémák megoldására irányuló nemzetközi szintű intézkedéseket.(4) A jegyzőkönyv módosításainak hatálya részben a Közösség hatáskörébe tartozó területekre terjed ki; a Közösség e téren számos irányelvet fogadott el [7]; ebben az összefüggésben a Közösség felügyel arra, hogy nemzetközi megállapodások megkötése ne ütközzön a hatályos közösségi joggal, és ne módosítsa annak hatályát.(5) A Közösségnek a módosított jegyzőkönyvhöz való csatlakozása elősegíti a Szerződés 174. cikkében foglalt célok megvalósítását.(6) A módosított jegyzőkönyvet a meghatalmazottak 1996. március 7-én és 8-án Syracuse-ban tartott konferenciáján fogadták el, a jegyzőkönyv a konferencia ideje alatt aláírásra nyitva állt.(7) A Tanács 1996. július 22-én határozott a jegyzőkönyv aláírásáról, ekkor azonban a módosított jegyzőkönyv már nem állt nyitva aláírásra,A KÖVETKEZŐKÉPPEN HATÁROZOTT:1. cikkA Földközi-tenger szárazföldi eredetű szennyezés elleni védelméről szóló jegyzőkönyv módosításait a Közösség nevében a Tanács jóváhagyja.A módosítások szövegét csatolták e határozathoz.2. cikkA Tanács elnöke meghatalmazást kap arra, hogy a Közösség nevében bejelentse Földközi-tenger szárazföldi eredetű szennyezés elleni védelméről szóló jegyzőkönyv módosításainak elfogadását a Földközi-tenger szennyezés elleni védelméről szóló egyezmény 16. cikkében foglaltaknak megfelelően [8].3. cikkEzt a határozatot az Európai Közösségek Hivatalos Lapjában ki kell hirdetni.Ez a határozat elfogadásának napján lép hatályba.Kelt Luxembourgban, 1999. október 22-én.a Tanács részérőlaz elnökS. Mönkäre[1] HL C 219., 1999.7.30. 186. o.[2] 77/585/EGK határozat, HL L 240., 1977.9.19., 1. o.[3] 77/585/EGK határozat, HL L 240., 1977.9.19., 1. o.[4] 81/420/EGK határozat, HL L 162., 1981.6.19., 4. o.[5] 83/101/EGK határozat, HL L 67., 1983.3.12., 1. o.[6] 84/132/EGK határozat, HL L 68., 1984.3.10., 36. o.[7] A Tanács 1976. május 4-i 76/464/EGK irányelve a Közösség vízi környezetébe bocsátott egyes veszélyes anyagok által okozott szennyezésről (HL L 129., 1976.5.18., 23. o.). A 91/692/EGK irányelvvel (HL L 377., 1991.12.31., 48. o.) módosított irányelv. A Tanács 1996. szeptember 24-i 96/61/EK irányelve a környezetszennyezés integrált megelőzéséről és csökkentéséről (HL L 257., 1996.10.10., 26. o.)[8] A Földközi-tenger szárazföldi eredetű szennyezés elleni védelméről szóló jegyzőkönyv módosításai hatálybalépésének időpontját az Európai Közösségek Hivatalos Lapjában hirdeti ki az Európai Unió Tanácsának Főtitkársága.--------------------------------------------------